Source: http://cegalapitas.info.hu/ugyvedi_szolgaltatasok
Timestamp: 2018-12-11 10:55:44+00:00

Document:
Szerződések, végrendeletek, egyéb okiratok, szerkesztése
Büntető peres képviselet
Házastársi vagyonközösségi szerződések, házastársi közös vagyon megszüntetési szerződések szerkesztése, házassági bontóperekben és vagyonjogi perekben való jogi képviselet ellátása, gyermekelhelyezéssel és gyermektartásdíjjal kapcsolatos perek indítása.
Házassági szerződések:
A Családjogi törvény lehetőséget ad arra, hogy a házasuló felek, illetve a házastársak egymás közötti vagyoni viszonyaikat - a vagyonközösség általános szabályaitól eltérően - szerződéssel rendezzék. A szerződésben meghatározhatják hogy mely vagyon kerül a közös-, illetőleg a különvagyonba. A szerződés érvényességéhez annak közokiratba vagy ügyvéd által ellenjegyzett magánokiratba foglalása szükséges. Házassági szerződés tehát a házasság előtt és alatt is köthető, és nem csupán a már megszerzett hanem a jövőben megszerezni kívánt vagyontárgyakra is irányulhat. Miután a házassági szerződésekre a Polgári Törvénykönyv rendelkezéseit is alkalmazni kell, ezért a szerződés utóbb módosítható, felbontható vagy megszüntethető.
Házassági bontóper:
Az érvényesen megkötött házasság megszűnhet:
valamelyik házastárs, vagy a házastársak egyidejű halálával
valamint bírósági felbontással, azaz a bíróság házasságot felbontó jogerős ítéletével. A házasságot a bíróság kizárólag valamelyik házastárs kérelmére (ún. "tényállásos bontás"), vagy a házastársak közösen benyújtott kérelme, egyező akaratnyilvánítása alapján (ún. "megegyezésen alapuló bontás") bonthatja fel.
A házasság felbontása iránt a pert a házastársnak személyesen kell megindítania, míg ha a pert indító házastárs cselekvőképességet kizáró gondnokság alatt áll, nevében a perindításra - a gyámhivatal hozzájárulásával - a törvényes képviselő jogosult. A per személyesen történő megindítása esetén is van lehetőség arra - és a házastárs érdeke is általában ezt kívánja - hogy őt a perben ügyvéd képviselje.
A per a keresetlevél benyújtásával indul. A házassági bontóper indítás illetéke 12.000,- Forint, melyet a felperes fizet meg, ugyanakkor a házasság vonatkozásában előterjesztett alperesi viszontkereset illetékmentes. Amennyiben a házasság felbontását a házastársak közösen kérik, úgy az eljárási illetéket is közösen fizetik meg. A keresetlevélben előadott igazolására szolgáló okiratokat (házassági anyakönyvi kivonat, kiskorú gyermek esetén a gyermek születési anyakönyvi kivonata) a keresetlevélhez mellékelni kell. A fentieken túlmenően a keresetlevélben határozott kereseti kérelmet kell előterjeszteni, amelyből ki kell tűnnie annak, hogy a felek a házasság felbontását közös megegyezés alapján, vagy a házasság megromlására vezető okok feltárásával kérik-e. A keresetlevél benyújtását követően megtartott első tárgyaláson kiemelt jelentősége van annak, hogy lehetőség szerint mindkét házastárs személyesen megjelenjen, hiszen a bíróság elsődleges feladata az első tárgyaláson a házastársak meghallgatása, illetve annak megkísérlése, hogy a házastársakat kibékítse. A békítést egyébként a bíróság a per során bármikor megkísérelheti, nem csak az első tárgyaláson.
Az első tárgyaláson a bíróság a feleket személyesen hallgatja meg. A házastársak személyes meghallgatása csak akkor mellőzhető, ha a házastárs cselekvőképességet kizáró gondnokság alatt áll, ismeretlen helyen tartózkodik, vagy a megjelenése elháríthatatlan akadályba ütközik (pl. kórházi ápolásra szorul vagy fertőző beteg). A további tárgyalásokon már a felperes személyes megjelenése sem kötelező, de legalább meghatalmazottja útján képviseltetnie kell magát, ellenkező esetben ugyanis a bíróság megszünteti a pert.
Ha a bíróság által megkísérelt békítés eredménytelen volt, a bíróság a tárgyalást elhalasztja, és egyúttal felhívja a felek figyelmét arra, hogy három hónapon belül írásban kérhetik az eljárás folytatását, ellenkező esetben ugyanis a per megszűnik.
A házasság az első tárgyaláson is felbontható, ha a békítés nem vezetett eredményre, és
a házastárs cselekvőképességet kizáró gondnokság alatt áll, ismeretlen helyen tartózkodik, vagy más elháríthatatlan akadály miatt nem képes a bíróság előtt megjelenni, vagy
a felek között a házassági életközösség legalább három éve úgy szakadt meg, hogy külön lakásban élnek, és igazolják azt, hogy a közös gyermek elhelyezését, eltartását a gyermek érdekében rendezték, vagy
a házasságból közös kiskorú gyermek nem született.
A házasság felbontásáról a bíróság - megegyezésen alapuló bontás esetén a házastársak egyezségének jogerős végzéssel történő jóváhagyását követően - ítélettel határoz. A házasság felbontása esetén a bíróságnak a közös kiskorú gyermekek elhelyezése és eltartása felől - szükség esetén - az erre irányuló kereseti kérelem hiányában is rendelkeznie kell. A házasság bírósági felbontása esetén a házasság a felbontást kimondó ítélet jogerőre emelkedésének napján szűnik meg.
A bíróság a házassági bontóperben a perköltség (ügyvédi munkadíj, szakértői díj, stb.) viseléséről - az általános szabályoktól eltérően - a pernyertességtől/pervesztességtől függetlenül, az összes körülmények mérlegelése alapján határoz. Dönthet úgy, hogy mellőzheti a perköltségben való marasztalást, kötelezheti a feleket, hogy a perrel kapcsolatosan felmerült költségeiket maguk viseljék, de akár kizárólag csak az egyik felet is marasztalhatja a teljes perköltség megfizetésére.
Házassági vagyonjogi perek:
A házasság megkötésével a házastársak között a házassági életközösség idejére házastársi vagyonközösség keletkezik. Ennek megfelelően a házastársak osztatlan közös tulajdona mindaz, amit a házassági életközösség ideje alatt
akár együttesen,
akár külön-külön szereztek
kivéve azt, ami valamelyik házastárs különvagyonához tartozik.
Vagyonmegosztásra nem csak a házasság felbontásakor, hanem a házasság alatt is sor kerülhet, akár bíróság által, akár a felek által kötött szerződés formájában.
Dr. Terék Anikó Ügyvédi Iroda
2230 Gyömrõ, Táncsics M. út 49.
e-mail: drtereka@gmail.com
Tel.: 06-20-545-4060
Kezdőlap | Bemutatkozás | Szolgáltatások | Díjak | Kapcsolat
Copyright Dr Terék Anikó 2009 - minden jog fenntartva
China maximum nitrocellulose manufacturer, We produce nitrocellulose chips nitrocellulose cotton and nitrocellulose solution. China maximum filter press manufacturers.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság